คือผมพึ่งสักเกตว่า ตรงส่วนขอบฐาน(บริส่วนหัว) อวัยวะเพศมีสีออกม่วงๆครับตรงขอบๆ หลังจากช่วยตัวเองมา4-5 แต่ไม่มีอาการเจ็บหรือปวดใดๆนะครับ อยากทราบว่ามีวิธีรักษาให้กลับเป็นสีเดิมมั๊ยครับ แล้วจะอันตรายรึป่าวครับที่เป็นแบบนี้ ควรทำยังไงต่อดีครับ ผมกังวลมากๆเลย
สวัสดีค่ะ การที่เบื่อบุตรงอวัยวะเพศชายมีสีออกม่วงๆ อาจเป็นอาการของแผลฟกช้ำ (bruise) ซึ่งอาจเกิดขึ้นได้จากการช่วยตัวเองที่บ่อยหรือรุนแรงเกินไป หรืออาจเกิดจากการใช้อุปกรณ์ช่วยซึ่งทำให้เกิดแรงกระแทกรุนแรงต่ออวัยวะเพศชาโดยแผลฟกช้ำ เกิดจาการรั่วของเลือดออกจากเส้นเลือดเล็กๆ มาอยู่ในชั้นใต้ผิวหนังหรือเยื่อบุ โดยในช่วงแรกจะเห็นเป็นสีแดงๆ หลังจากนั้นจะค่อยๆ เปลี่ยนเป็นสีม่วงน้ำเงิน ตามด้วยสีออกเขียวและกลายเป็นสีเหลืองน้ำตาล โดยจะใช้เวลาประมาณ 7-10 วัน หลังจากนั้นก็จะหายได้เป็นปกติเองโดยไม่จำเป็นต้องทานยาอะไรแนะนำให้งดการช่วยตัวเอง แล้วสังเกตอาการไปก่อนค่ะ หากสีม่วงๆ ค่อยๆ เปลี่ยนสีและจางลง ก็น่าจะเป็นการฟกช้ำ ซึ่งไม่ได้อันตรายอะไร แต่หากสีเข้มขึ้น ไม่หายไป หรือมีอาการเจ็บและปวดตามมา หรืออวัยวะเพศบวมขึ้น หรือมีไข้ ก็อาจเกิดจากการติดเชื้อที่อวัยวะเพศ หรือมีปัญหาการอุดตันของหลอดเลือดได้ ซึ่งก็ควรรีบไปพบแพทย์ค่ะ